Publication: Magyar Közlöny
Issue: MK-1999-101 (Year: 1999, Number: 101)
Era: 1990-2004
Section: „d) a devizáról szóló 1995. évi XCV. törvény 3. §-a
Paragraph Index: 915

(7) Az (5) bekezdés b) pont szerinti esetben a megállapodás megkötése a nyugdíjigény elbírálása tárgyában hozott első fokú határozat — ide nem értve az igénybejelentésnek a Tny. 67. § alapján történt elutasítását — elleni jogorvoslatra meghatározott idő lejártáig kezdeményezhető és a nyugdíjbiztosítási és nyugdíjjárulékot a megállapodás megkötését követő tizenöt napon belül egy összegben kell megfizetni. A megállapodást kezdeményező személy az addig elismert szolgálati idejét a nyugdíjbiztosítási igazgatási szerv — Tny. 65. § (1) bekezdésének a) pontja szerinti — határozatával igazolja. Az elismert szolgálati idő figyelembevételével az ellátás az egyéb jogosultsági feltételek megléte esetén is legkorábban a járulék megfizetésének napjától állapítható meg. A járulékfizetés határideje indokolt esetben egy alkalommal, legfeljebb 30 nappal meghosszabbítható. A 2000. január 1-je előtt jogerős határozattal elbírált igények esetében újabb szolgálati idő szerzésére megállapodás nem köthető.

Source: https://magyarkozlony.hu/hivatalos-lapok/eb96bbbae1b4a851cb6315421f82b715e5c32e87/dokumentumok/bf3e8f105861581c1e33a92f210b19f1314fd244/letoltes